Príloha č. 2

|  |
| --- |
| **návrh rámcovej dohody** |

**Rámcová dohoda č. SE-VO2-2023/004223-00**

na uskutočnenie

čistenia, kontroly a preskúšania komínov a dymovodov v objektoch a zariadeniach v správe Ministerstva vnútra Slovenskej republiky

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z. z.“)

(ďalej len „ Rámcová dohoda“)

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu:

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ)

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

((ďalej len „Dodávateľ“)

(ďalej len „Účastníci Rámcovej dohody“)

**ÚVODNÉ USTANOVENIA**

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2023 dňa XX.0X.2023 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.1. a v Prílohe č. 1 Rámcovej dohody) v súlade s touto Rámcovou dohodou.

**Čl. I**

**PREDMET RÁMCOVEJ DOHODY**

.

1. Predmetom tejto Rámcovej dohody je záväzok Dodávateľa zabezpečiť čistenie, kontrolu a preskúšanie komínov a dymovodov podľa vyhlášky Ministerstva vnútra Slovenskej republiky č. 401/2007 Z. z. o technických podmienkach a požiadavkách na protipožiarnu bezpečnosť pri inštalácii a prevádzkovaní palivového spotrebiča, elektrotepelného spotrebiča a zariadenia ústredného vykurovania a pri výstavbe a používaní komína a dymovodu a o lehotách ich čistenia a vykonávania kontrol ( ďalej len „vyhláška Ministerstva vnútra Slovenskej republiky č. 401/2007 Z. z.“) v objektoch a zariadeniach ktoré sú vo vlastníctve SR a v správe Ministerstva vnútra Slovenskej republiky (ďalej len „objekty objednávateľa“), (ďalej len „služby“) v súlade s opisom predmetu zákazky, ktorý tvorí prílohu č. 1 tejto Rámcovej dohody a záväzok Objednávateľa za poskytnuté služby zaplatiť Dodávateľovi dohodnutú cenu v súlade s čl. V tejto Rámcovej dohody.
2. Uvedené služby budú poskytované Objednávateľovi na základe jednotlivých písomných objednávok.
3. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 zákona č. 343/2015 Z. z..

**Čl. II**

**PRÁVA A POVINNOSTI ÚČASTNÍKOV RÁMCOVEJ DOHODY**

1. Všetky dokumenty súvisiace s touto Rámcovou dohodou a to najmä objednávky, faktúry, výkazy, výdajky a pod. účastníci rámcovej dohody vypracovávajú v slovenskom jazyku, a tieto dokumenty musia obsahovať všetky dohodnuté a všeobecnými záväznými právnymi predpismi platnými na území SR vyžadované údaje.
2. Dodávateľ je povinný:
   1. zabezpečiť pre Objednávateľa výkon služieb podľa tejto Rámcovej dohody v dohodnutej kvalite, rozsahu, cene a v termínoch, v zmysle objednávky objednávateľa,
   2. odstrániť nedostatky a vady, ktoré evidentne zapríčinil Dodávateľ na svoje náklady v lehote podľa čl. III. Bod 3.4. tejto Rámcovej dohody,
   3. zaznamenať všetky zásahy a zmeny v prevádzkovej knihe. Zmenu v jestvujúcej projektovej dokumentácii vykoná Dodávateľ bez úhrady.
3. Dodávateľ prehlasuje, že je držiteľom osobitného osvedčenia o odbornej spôsobilosti na vykonávanie čistenia, kontroly a preskúšania komína podľa zákona č. 161/1998 Z. z. o Komore kominárov Slovenska a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorého úradne overená kópia tvorí prílohu č. 4 tejto Rámcovej dohody.
4. Objednávateľ je povinný:
   1. poskytnúť Dodávateľovi potrebnú súčinnosť pri poskytovaní služby podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb,
   2. sprístupniť miesto pre vykonanie požadovanej služby,
   3. v dohodnutom termíne prevziať plnenie služby.

**Čl. III**

**KVALITA SLUŽBY, ZÁRUKA, ZODPOVEDNOSŤ ZA VADY A ZA ŚKODU**

* 1. Objednávateľ je povinný vady poskytnutej služby písomne oznámiť Dodávateľovi bez zbytočného odkladu po ich zistení.
  2. Oznámenie o vade služby musí obsahovať:
  3. označenie a číslo rámcovej dohody,
  4. označenie a typ reklamovanej služby,
  5. číslo dodacieho listu, resp. iné určenie času dodania.
  6. Na nároky Objednávateľa z vád poskytovaných služieb sa vzťahujú príslušné ustanovenia Obchodného zákonníka.
  7. Dodávateľ sa zaväzuje vyriešiť oprávnenú reklamáciu bezplatne najneskôr do 5 pracovných dní od jej uplatnenia, tzn. od doručenia oznámenia o vade služby. V prípade nedodržania tejto lehoty, je objednávateľ oprávnený odstúpiť od objednávky v časti týkajúcej sa nekvalitnej služby.
  8. Škody, ktoré Dodávateľ spôsobí objednávateľovi pri poskytovaní služieb, budú po dobu trvania tejto Rámcovej dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 15 000,00 EUR.
  9. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Rámcovej dohody.

**Čl. IV**

**MIESTO PLNENIA SLUŹBY**

1. Dodávateľ zabezpečí vykonanie služby v množstve a v mieste podľa písomnej objednávky jednotlivých útvarov objednávateľa. Informácie o umiestnení, typovom označení a bližšej špecifikácii komínov v objektoch objednávateľa sú uvedené v prílohe č. 6 tejto Rámcovej dohody.
2. Služby sa budú vykonávať za účasti prevádzkovateľa zariadení objednávateľa, resp. ním poverenej osoby alebo správcu objektu objednávateľa. O realizácii vykonania služby, o termíne a čase bude  dodávateľ bezodkladne informovať  správcu  príslušného objektu a  príslušného technika  BOZP a PO objednávateľa.
   1. Objednávateľ objednáva služby podľa tejto Rámcovej dohody podľa svojej potreby, pričom rozhodnutie, na poskytnutie ktorých zo služieb bude Objednávateľ vystavovať písomnú objednávku, prináleží výlučne Objednávateľovi na základe konkrétnych okolností a podmienok zabezpečovania konkrétnych služieb.
   2. V prípade, že Objednávateľ požaduje vykonať čistenie, kontrolu a preskúšanie iba na jednom objekte, dodávateľ je povinný vykonať čistenie, kontrolu a preskúšanie podľa objednávky v stanovenom termíne, bez ohľadu na nerentabilnosť výkonu služby zo strany Dodávateľa.
   3. Objednávateľ realizuje objednávku e-mailom, pričom táto musí obsahovať najmä tieto náležitosti:
3. číslo písomnej objednávky,
4. miesto poskytnutia služby,
5. dátum vystavenia,
6. názov, množstvo a/alebo rozsah požadovaných služieb,
7. číslo a názov tejto Rámcovej dohody.

4.6 V prípade ak Objednávateľ zadá Dodávateľovi písomnú objednávku na výkon služieb, ktoré nie sú definované v prílohe č. 6 tejto Rámcovej dohody, cenu za tieto služby Dodávateľ spracuje podľa príslušnej jednotkovej ceny zo štruktúrovaného rozpočtu podľa prílohy č. 2 tejto Rámcovej dohody.

**Čl. V**

**ZMLUVNÁ CENA**

1. Cena za poskytnuté služby je vrátane ceny za vystavenie „Potvrdenia o vykonaní čistenia a kontroly komína alebo dymovodu “ vydané v zmysle § 23 vyhlášky Ministerstva vnútra Slovenskej republiky č. 401/2007 Z. z s podpisom fyzickej osoby, ktorá má osobitné osvedčenie o odbornej spôsobilosti na vykonávanie čistenia, kontroly a preskúšania komína a vrátane dopravy osoby zodpovednej za plnenie Rámcovej dohody na miesto realizácie služieb, odstránenie zistených vád. Cenník služieb s uvedením jednotkových cien za uskutočňovanie požadovaných služieb je uvedený v Prílohe č. 2 tejto Rámcovej dohody. Ceny za vykonanie služieb musia byť stanovené v mene EURO. K fakturovanej cene bude vždy pripočítaná DPH stanovená v súlade s všeobecne záväznými právnymi predpismi platnými v čase vykonania služby.
2. Maximálna celková cena tejto Rámcovej dohody je stanovená maximálne do výšky:

.............................EUR bez DPH , slovom: ....................................................................EUR bez DPH,

v ktorej je započítaná maximálna celková cena za poskytnuté služby. **(doplní sa podľa jednotlivých krajov)**

1. Ceny za vykonanie služieb sú uvedené v Prílohe č. 2 tejto Rámcovej dohody. Cena za vykonanie služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cena za služby môže byť zmenená v prípade zmeny právnej úpravy DPH, a to formou písomného dodatku k tejto zmluve.
3. Zmluvné strany sa dohodli, že jednotkové ceny uvedené v prílohe č. 2 tejto zmluvy môže poskytovateľ v reakcii na mieru inflácie automaticky navýšiť, a to za nasledovných podmienok:

5.5.1. navýšenie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,

5.5.2. po prvom navýšení možno navýšenie vykonať o každých 12 mesiacov s platnosťou na ďalších min. 12 mesiacov,

5.5.3.je možné vykonať iba v prípade, ak percentuálnou mierou Inflácie podľa bodu 5.8 je viac ako 2,5 %,

5.5.4.je možné vykonať len o percentuálnu hodnotu automatického inflačného indexu.

5.6. Percentuálnou mierou Inflácie pre účely tejto zmluvy sa rozumie hodnota uvedená Štatistickým úradom Slovenskej republiky na webe https://datacube.statistics.sk/#!/view/sk/VBD\_INTERN/sp0104qs/v\_sp0104qs\_00\_00\_00\_sk (web je platný v čase uzavretia zmluvy), a to hodnota indexu cien priemyselných výrobcov podľa SK NACE Rev. 2 bez spotrebnej dane – tuzemsko, konkrétne riadok „33 Oprava a inštalácia strojov a prístrojov“, podriadok „romr = 100“, podstĺpec „1. – 12.“ stĺpca s rokom predchádzajúcim roku v ktorom k navýšeniu cien dochádza, pričom od tejto hodnoty sa odpočíta hodnota 100. Pre odstránenie pochybností zmluvné strany berú na vedomie, že nejde o mieru inflácie meranej indexom spotrebiteľských cien.

* 1. Percentuálnou hodnotou automatického inflačného indexu sa pre účely tejto zmluvy rozumie 75 % hodnoty

percentuálnej miery Inflácie.

* 1. Poskytovateľ je povinný písomne informovať objednávateľa o navýšení cien podľa tohto bodu 5.6 najmenej 15 dní pred navýšením cien. Oznámenie musí obsahovať aktualizovanú prílohu č. 2 zmluvy, údaj o momente od kedy dochádza k navýšeniu cien a odôvodnenie umožňujúce overenie splnenia dôvodov podľa tohto bodu 5.6. inak je navýšenie cien neplatné.

5. 9. Zmluvné strany sa dohodli, že jednotkové ceny uvedené v prílohe č. 2 tejto zmluvy môže objednávateľ v reakcii na mieru deflácie automaticky znížiť, a to za nasledovných podmienok:

a) zníženie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,

b) po prvom znížení možno zníženie vykonať o každých 12 mesiacov s platnosťou na ďalších min. 12 mesiacov,

c) je možné vykonať iba v prípade, ak miera deflácie je viac ako 2,5 %,

d) je možné vykonať len o percentuálnu hodnotu automatického deflačného indexu.

5.10. Percentuálnou hodnotou automatického deflačného indexu sa pre účely tejto zmluvy rozumie percentuálna miera deflácie určená primerane spôsobom podľa bodu 5.6.

5.11. Objednávateľ je povinný písomne informovať poskytovateľa o znížení cien podľa bod 5.9. tejto zmluvy najmenej 30 dní pred znížením cien. Oznámenie musí obsahovať aktualizovanú prílohu č. 2 zmluvy, údaj o momente od kedy dochádza ku zníženiu cien a odôvodnenie umožňujúce overenie splnenia dôvodov podľa bodu

tejto zmluvy; inak je zníženie cien neplatné.

5.12. Zvyšovanie, alebo znižovanie cien bude konzultované zo Sekciou ekonomiky MV SR a následne riešené formou písomného dodatku k tejto zmluve.

**Čl. VI**

**PLATOBNÉ PODMIENKY A FAKTURÁCIA**

* 1. Faktúru v dvoch vyhotoveniach vystaví Dodávateľ až po vykonaní služieb špecifikovaných v objednávke Objednávateľa a zároveň doručí vystavenú faktúru Objednávateľovi.
  2. Faktúry za vykonané služby budú doručované na adresu: príslušného Centra podpory, ktoré vystavilo objednávku
  3. Faktúra bude obsahovať nasledovné náležitosti:

1. v časti objednávateľ bude uvedené príslušné Centrum podpory, ktoré vystavilo objednávku,
2. číslo Rámcovej dohody a číslo objednávky,
3. v časti textu faktúry bude uvedené, že cena je určená podľa tejto Rámcovej dohody,
4. označenie objektov objednávateľa, v ktorých boli vykonané služby s uvedením adresy,
5. fakturáciu za služby bude Dodávateľ vykonávať a predkladať po položkách a jednotlivých objektoch objednávateľa.

Prílohou faktúry bude kópia objednávky a originál „Potvrdenia o vykonaní čistenia a kontroly komína alebo dymovodu“ alebo „Potvrdenie o vykonaní preskúšania komína“ v zmysle prílohy č.11 a č.12 vyhlášky MV SR č. 401/2007 Z. z.. Táto dokumentácia bude obsahovať meno, priezvisko, dátum, pečiatku a podpis poverenej osoby dodávateľa, ktorá služby vykonala a meno, priezvisko, dátum a podpis správcu objektu objednávateľa, alebo ním poverenej osoby, ktorý realizáciu služieb za objednávateľa potvrdila. Potvrdenie v časti „Druh a typ spotrebiča pripojeného na komín – dymovod:“ musí obsahovať typ pripojeného spotrebiča a jeho výkon, spolu s údajom o výške, priemere komína a dĺžke a priemere dymovodu. „ Vyššie uvedené potvrdenia dodávateľ doručí v troch (3) vyhotoveniach príslušnému technikovi BOZP a PO objednávateľa.

* 1. Cenu za dodanú službu uhradí Objednávateľ na základe faktúry do 30 dní odo dňa jej doručenia. Ak faktúra a jej prílohy nebudú obsahovať všetky dohodnuté náležitosti a náležitosti daňové dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov, objednávateľ takúto faktúru vráti dodávateľovi s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry. .
  2. Všetky faktúry budú uhrádzané výhradne bezhotovostne prevodným príkazom na bankový účet Dodávateľa uvedený v záhlaví tejto Rámcovej dohody. Faktúra sa považuje za uhradenú dňom odpísania finančných prostriedkov z účtu Objednávateľa.

**Čl. VII**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
  3. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
  4. Povinnosti Dodávateľa, vrátane pravidiel výberu subdodávateľa uvedené v bodoch 7.2 a 7.3 tohto článku Rámcovej dohody platia po celú dobu trvania tejto Rámcovej dohody.
  5. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Čl. VIII**

**SANKCIE**

1. V prípade omeškania Dodávateľa s plnením povinností vyplývajúcich z tejto rámcovej dohody je Dodávateľ povinný uhradiť Objednávateľovi zmluvnú pokutu vo výške 0,05 % z celkovej fakturovanej čiastky za vykonané služby za každý aj začatý deň omeškania.
2. V prípade neuhradenia faktúry v dohodnutom termíne splatnosti, môže Dodávateľ fakturovať objednávateľovi zákonný úrok z omeškania z dlžnej sumy za každý aj začatý deň omeškania.
3. Zaplatením zmluvnej pokuty nie je dotknutý nárok Objednávateľa na náhradu škody, a to aj vo výške presahujúcej zmluvnú pokutu

**Čl. IX**

**UKONČENIE RÁMCOVEJ DOHODY**

1. Rámcovú dohodu možno zrušiť

a) písomnou dohodou účastníkov Rámcovej dohody,

b) písomnou výpoveďou,

c) písomným odstúpením od Rámcovej dohody,

* 1. Túto Rámcovú dohodu môže Objednávateľ písomne vypovedať bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi.
  2. Odstúpiť od Rámcovej dohody môže ktorýkoľvek Účastník Rámcovej dohody z dôvodu podstatného porušenia Rámcovej dohody alebo z dôvodu nemožnosti plnenia Rámcovej dohody. Za podstatné porušenie Rámcovej dohody na strane Dodávateľa sa považuje porušenie akejkoľvek povinnosti stanovenej touto Rámcovou dohodou. Za podstatné porušenie Rámcovej dohody na strane Objednávateľa sa považuje. omeškanie s úhradou jednotlivých faktúr, ktoré neboli uhradené najneskôr do 60. dňa od ich splatnosti. Odstúpenie od Rámcovej dohody je účinné dňom doručenia oznámenia o odstúpení od rámcovej dohody druhému Účastníkovi rámcovej dohody.
  3. Objednávateľ je oprávnený odstúpiť od tejto Rámcovej dohody aj v prípade, ak:

1. voči Dodávateľovi začalo konkurzné konanie alebo reštrukturalizácia,
2. Dodávateľ vstúpil do likvidácie,
3. Dodávateľ nebol v čase uzavretia tejto Rámcovej dohody zapísaný v registri partnerov verejného sektora alebo bol z toho registra vymazaný,
4. Objednávateľ mal tri a viac Oprávnených reklamácií na poskytované služby,
5. Dodávateľ koná v rozpore s touto Rámcovou dohodou a/alebo písomnou objednávkou a/alebo všeobecne záväznými predpismi platnými na území SR a na písomnú výzvu Objednávateľa toto konanie a jeho následky a určenej primeranej lehote neodstráni,
6. v čase uzavretia tejto Rámcovej dohody existoval dôvod na vylúčenie Dodávateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.
7. Rámcová dohoda nemala byť uzavretá s Dodávateľom v súvislosti so závažným porušením povinností vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.

.

**Čl. X**

**ZÁVEREČNÉ USTANOVENIA**

* 1. Rámcová dohoda sa uzatvára na dobu určitú, a to na dobu 4 rokov odo dňa nadobudnutia jej účinnosti alebo do vyčerpania finančného limitu podľa čl. V bodu 5.1 tejto Rámcovej dohody, podľa toho, ktorá skutočnosť nastane skôr.
  2. Účastníci Rámcovej dohody si do 5 dní od nadobudnutia účinnosti tejto Rámcovej dohody oznámia kontaktné osoby.
  3. Meniť a dopĺňať Rámcovú dohodu je možné robiť len písomne vo forme očíslovaných dodatkov k Rámcovej dohode, ktoré sa po podpísaní obidvomi Účastníkmi Rámcovej dohody a nadobudnutí účinnosti stávajú jej neoddeliteľnou súčasťou.
  4. V prípade zmeny v priebehu trvania Rámcovej dohody sa bude postupovať v zmysle § 18 zákona 343/2015 Z. z.
  5. Práva a povinnosti zmluvných strán, pokiaľ táto Rámcová dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
  6. Táto Rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Dodávateľovi a tri (3) rovnopisy zostanú Objednávateľovi.
  7. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z .z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  8. Účastníci Rámcovej dohody prehlasujú, že túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  9. Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky
     2. Príloha č. 2 – Štruktúrovaný rozpočet pre príslušnú časť predmetu zákazky.
     3. Príloha č. 3 - Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním.
     4. Príloha č. 4 - Úradne overená kópia platného osobitného osvedčenia o odbornej spôsobilosti na

vykonávanie čistenia, kontroly a preskúšania komína podľa zákona č. 161/1998 Z. z. o Komore kominárov Slovenska a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov

10.9.5 Príloha č. 5 – Zoznam subdodávateľov

V Bratislave dňa ........................... V Bratislave dňa .........................

Za dodávateľa Za objednávateľa

-–––––––––––––––––––– –––––––––––––––––––––